**ชื่อโครงการและวัตถุประสงค์ของโครงการฯ ตลอดถึงรายละเอียดอื่นๆ อาจมีการเปลี่ยนแปลงให้เป็นไปตามข้อบัญญัติองค์การบริหารส่วนตำบล เรื่อง ข้อบัญญัติงบประมาณรายจ่ายประจำปีงบประมาณ พ.ศ. 2566 ขององค์การบริหารส่วนตำบลหนองหอย อำเภอพระทองคำ จังหวัดนครราชสีมา**

**ส่วนที่ 1**

**การสร้างวัฒนธรรมสุจริต**

**1. ชื่อโครงการ : โครงการพัฒนาความรู้ด้านกฎหมายและระเบียบที่เกี่ยวข้องกับการปฏิบัติงาน สำหรับบุคลากรองค์กรปกครองส่วนท้องถิ่น ผู้บริหารและสมาชิกสภาท้องถิ่น**

**2. หลักการและเหตุผล/ที่มาของโครงการ**

การบริหารจัดการขององค์กรปกครองส่วนท้องถิ่นมีกฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่บุคลากร สมาชิกสภาท้องถิ่นและผู้บริหารท้องถิ่น ต้องรู้และยึดเป็นแนวทางการปฏิบัติหน้าที่การดำเนินการอย่างเคร่งครัด ปัญหาที่เกิดขึ้นเป็นประจำมักเกิดจากเรื่องขาดความรอบคอบ ความชำนาญ ประสบการณ์ หรือขาดความรู้ความเข้าใจในกฎหมาย ระเบียบ ประกาศ คำสั่ง เงื่อนไข และหลักเกณฑ์ต่างๆ ที่มีการปรับปรุงเปลี่ยนแปลงหรือเพิ่มเติม จึงส่งผลให้บุคลากรองค์กรปกครองส่วนท้องถิ่น สมาชิกสภาท้องถิ่นและผู้บริหารท้องถิ่นกระทำผิดกฎหมายระเบียบต่างๆ ก่อให้เกิดความเสียหายแก่องค์กรปกครองส่วนท้องถิ่น และทำให้การแก้ไขปัญหาของประชาชนหรือการพัฒนาท้องถิ่นขาดประสิทธิภาพ ประสิทธิผล
ดังนั้น เพื่อให้องค์กรปกครองส่วนท้องถิ่นบริหารงานโดยยึดอำนาจหน้าที่ตามกฎหมาย ระเบียบ ข้อบังคับในการปฏิบัติงานอย่างเคร่งครัดด้วยความชอบธรรม คำนึงถึงสิทธิเสรีภาพของประชาชน และผู้มีส่วนได้ส่วนเสีย รวมทั้งเป็นการเพิ่มพูนความรู้ ความเข้าใจด้านกฎหมาย ระเบียบ และกฎหมายที่เกี่ยวข้องกับการบริหารงานขององค์กรปกครองส่วนท้องถิ่นให้แก่บุคลากรองค์กรปกครองส่วนท้องถิ่น ผู้บริหารและสมาชิกสภาท้องถิ่น จึงได้จัดทำโครงการพัฒนาความรู้ด้านกฎหมายและระเบียบที่เกี่ยวข้องกับการปฏิบัติงาน สำหรับบุคลากรองค์กรปกครองส่วนท้องถิ่น ผู้บริหารและสมาชิกสภาท้องถิ่น
**3. วัตถุประสงค์**
1) เพื่อให้บุคลากร ผู้บริหาร และสมาชิกสภาท้องถิ่น ได้เพิ่มพูนความรู้ความเข้าใจเกี่ยวกับระเบียบกฎหมาย ที่เกี่ยวข้องในการบริหารงานองค์กรปกครองส่วนท้องถิ่น
2) เพื่อพัฒนาศักยภาพบุคลากร ผู้บริหาร และสมาชิกสภาท้องถิ่น ให้มีความพร้อมในองค์ความรู้เกี่ยวกับกฎหมาย และระเบียบที่เกี่ยวข้อง เป็นแนวทางการปฏิบัติหน้าที่และบริหารราชการ
3) เพื่อให้องค์กรปกครองส่วนท้องถิ่นบริหารงานโดยยึดอำนาจหน้าที่ตามกฎหมาย ระเบียบ ข้อบังคับในการปฏิบัติงานอย่างเคร่งครัดด้วยความชอบธรรม คำนึงถึงสิทธิเสรีภาพของประชาชน และผู้มีส่วนได้ส่วนเสีย
**4. กลุ่มเป้าหมาย**
บุคลากร ผู้บริหาร และสมาชิกสภาท้องถิ่นของระบุชื่อองค์กรปกครองส่วนท้องถิ่น
**5. วิธีดำเนินการ**
1) จัดทำโครงการเพื่อขออนุมัติจากผู้บริหารท้องถิ่น
2) ประสานบุคคลและหน่วยงานที่เกี่ยวข้องเพื่อจัดเตรียมการดำเนินโครงการ
3) กำหนดกรอบเนื้อหาสาระในการส่งเสริมความรู้ด้านกฎหมาย ระเบียบ และกฎหมายที่เกี่ยวข้องสำหรับบุคลากร ผู้บริหารและสมาชิกสภาท้องถิ่น
4) จัดทำเอกสารส่งเสริมความรู้ด้านกฎหมายและระเบียบที่เกี่ยวข้อง
5) อบรมให้ความรู้โดยวิทยากร พร้อมแจกเอกสารประกอบการอบรม
6) ประเมินผลและสรุปผลการดำเนินการ
7) รายงานผลการดำเนินการ
**6. ระยะเวลาดำเนินการ**
ปีงบประมาณ พ.ศ. 2566 - 2570
**7. งบประมาณดำเนินการ**

**8. ผู้รับผิดชอบโครงการ**
ระบุหน่วยงานที่รับผิดชอบ
**9. ผลผลิต/ผลลัพธ์**
**ผลผลิต**
1) มีการจัดอบรมความรู้ด้านกฎหมายและระเบียบที่เกี่ยวข้องสำหรับบุคลากร ผู้บริหารและสมาชิกสภาท้องถิ่น ไม่น้อยกว่า 2 ครั้งต่อปี
2) บุคลากร ผู้บริหาร และสมาชิกสภาท้องถิ่น มีองค์ความรู้ด้านกฎหมาย ระเบียบที่เกี่ยวข้อง เพื่อเป็นแนวทางการปฏิบัติหน้าที่และบริหารราชการ ไม่น้อยกว่า ร้อยละ 80 (ทำแบบทดสอบ/แบบประเมิน)
**ผลลัพธ์**
ระบุชื่อองค์กรปกครองส่วนท้องถิ่นมีการบริหารงานโดยยึดอำนาจหน้าที่ตามกฎหมาย ระเบียบ ข้อบังคับในการปฏิบัติงานอย่างเคร่งครัดด้วยความชอบธรรม คำนึงถึงสิทธิเสรีภาพของประชาชน และผู้มีส่วนได้ส่วนเสีย (สำรวจโดยใช้แบบประเมินติดตามผล/แบบสอบถามประชาชน)
**หมายเหตุ**

**1. ชื่อโครงการ : โครงการเชิดชูเกียรติบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต**

**2. หลักการและเหตุผล/ที่มาของโครงการ**

ปัจจุบันองค์กรปกครองส่วนท้องถิ่น มีภารกิจที่สำคัญต่อการปฏิบัติตามพระราชบัญญัติกำหนดแผนและขั้นตอนการกระจายอำนาจด้านต่าง ๆ ประกอบด้วย ด้านการบริหารงานบุคคล ด้านงบประมาณและภารกิจที่ได้รับการถ่ายโอนจากหน่วยงานต่าง ๆ ตามพระราชบัญญัติว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 หมวด 1 และหมวด 8 ชี้ให้เห็นถึงวัตถุประสงค์ของการบริหารกิจการบ้านเมืองที่ดีในเรื่องต่าง ๆ เช่น เกิดประโยชน์สุขแก่ประชาชน เกิดผลสัมฤทธิ์ต่อภารกิจภาครัฐ ไม่มีขั้นตอนการปฏิบัติงานเกินความจำเป็น ประชาชนได้รับการอำนวยความสะดวกและได้รับการตอบสนองอย่างทั่วถึง หากพนักงานหรือบุคลากรองค์กรปกครองส่วนท้องถิ่นปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต จะทำให้เกิดประโยชน์แก่ประชาชนอย่างสูงสุด ลดปัญหาการทุจริตในองค์กรปกครองส่วนท้องถิ่นได้
องค์การบริหารส่วนตำบลหนองหอยจึงได้ดำเนินโครงการเชิดชูเกียรติบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต เพื่อยกย่องชมเชย หรือให้รางวัล พนักงานหรือบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต เพื่อเป็นต้นแบบให้แก่พนักงานและบุคลากรคนอื่นๆ ในองค์กร รวมทั้งเป็นการสร้างขวัญและกำลังใจให้แก่พนักงาน บุคลากร ให้ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริตต่อไป
**3. วัตถุประสงค์**
1) เพื่อส่งเสริมให้เกิดพนักงานต้นแบบด้านการปฏิบัติงานด้วยความซื่อสัตย์สุจริต
2) เพื่อสร้างขวัญและกำลังใจแก่บุคลากรในการปฏิบัติงานโเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต
**4. กลุ่มเป้าหมาย**
บุคลากรองค์การบริหารส่วนตำบลหนองหอย 55 คน
**5. วิธีดำเนินการ**
1) แต่งตั้งคณะกรรมการเชิดชูเกียรติบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต
2) คณะกรรมการกำหนดหลักเกณฑ์การคัดเลือกบุคลากรเพื่อเชิดชูเกียรติ
3) จัดทำประกาศหลักเกณฑ์การคัดเลือก และเผยแพร่ให้บุคลากรให้ทราบ
4) เชิญชวนให้สำนัก/กองในองค์กรปกครองส่วนท้องถิ่นส่งบุคลากรในสังกัดที่มีคุณสมบัติตามหลักเกณฑ์เพื่อเข้ารับการคัดเลือก
5) คณะกรรมการพิจารณาคัดเลือกบุคลากรเพื่อเชิดชูเกียรติบุคลากรที่ปฏิบัติงานเป็นไปตามมาตรฐาน ด้วยความวิริยะอุตสาหะ และซื่อสัตย์สุจริต
6) ประกาศผลการคัดเลือก
7) มอบประกาศเกียรติคุณให้แก่บุคลากรที่ได้รับการเชิดชูเกียรติ
8) เผยแพร่ ประชาสัมพันธ์บุคลากรที่ได้รับการเชิดชูเกียรติ ให้แก่บุคลากรภายในหน่วยงานและสาธารณชนได้รับทราบผ่านช่องทางที่หลากหลาย เช่น เว็บไซต์ สื่อสังคมออนไลน์ บอร์ดประชาสัมพันธ์ จดหมายข่าว เสียงตามสาย หอกระจายข่าว เป็นต้น

**6. ระยะเวลาดำเนินการ**
ไตรมาส 4
**7. งบประมาณดำเนินการ**
ไม่ใช้งบประมาณ
**8. ผู้รับผิดชอบโครงการ**
องค์การบริหารส่วนตำบลหนองหอย
**9. ผลผลิต/ผลลัพธ์**
**ผลผลิต**
มีบุคลากรต้นแบบด้านการปฏิบัติงานตามมาตรฐาน ด้วยความวิริยะอุตสาหะ และซื่อสัตย์สุจริต
**ผลลัพธ์**
เรื่องร้องเรียนเกี่ยวกับการทุจริตในการปฏิบัติงานลดลง

**1. ชื่อโครงการ : กิจกรรมยกย่องและเชิดชูเกียรติแก่บุคคล หน่วยงาน องค์กรดีเด่น ผู้ทำคุณประโยชน์หรือเข้าร่วมในกิจกรรมขององค์การบริหารส่วนตำบลหนองหอย**

**2. หลักการและเหตุผล/ที่มาของโครงการ**

การส่งเสริมคุณธรรมและจริยธรรมให้เกิดขึ้นในหน่วยงานและสังคม ถือเป็นการสร้างรากฐานอันสำคัญในการพัฒนาสังคมสู่ความอยู่เย็นเป็นสุข โดยเฉพาะเน้นการส่งเสริมและสนับสนุนให้คนดำรงชีวิตตามแนวปรัชญาเศรษฐกิจพอเพียง การมีคุณธรรม จริยธรรม วิริยะอุตสาหะ กล้าหาญ ซื่อสัตย์สุจริต และเสียสละเพื่อส่วนรวม ถือว่าเป็นหลักสำคัญของการทำความดี ดังนั้น เพื่อส่งเสริมให้บุคลากร หน่วยงานที่มีความตั้งใจในการปฏิบัติงานด้วยความซื่อสัตย์ สุจริต ทำความดีอย่างต่อเนื่องเป็นแบบอย่างแก่ประชาชนในพื้นที่องค์การบริหารส่วนตำบลหนองหอย ผู้ที่ทำคุณประโยชน์หรือเต็มใจเข้าร่วมในกิจกรรมขององค์การบริหารส่วนตำบลหนองหอย อย่างสม่ำเสมอ องค์การบริหารส่วนตำบลหนองหอยจึงจัดกิจกรรมยกย่องและเชิดชูความดี ความซื่อสัตย์ สุจริต และการต่อต้านการทุจริตแก่บุคคล หน่วยงาน องค์กรดีเด่น ผู้ทำความดี มีความซื่อสัตย์สุจริต และผู้ทำคุณประโยชน์หรือเข้าร่วมในกิจกรรมขององค์การบริหารส่วนตำบลหนองหอยโดยการมอบใบประกาศเกียรติคุณเพื่อยกย่องบุคคลผู้เสียสละและทำคุณประโยชน์ และควรได้รับการยกย่องชมเชย และเป็นบุคคลตัวอย่าง และจัดกิจกรรมรณรงค์ เผยแพร่ ประชาสัมพันธ์ ให้ทราบโดยทั่วกัน
**3. วัตถุประสงค์**
1) เพื่อสร้างขวัญและกำลังใจแก่ผู้ทำคุณประโยชน์ และมีส่วนร่วมในกิจกรรมขององค์การบริหารส่วนตำบลหนองหอย
2) เพื่อส่งเสริมการสร้างแรงจูงใจให้ประชาชน หน่วยงาน องค์กรทั้งภาครัฐและภาคเอกชนในเขตองค์การบริหารส่วนตำบลหนองหอย ตระหนักถึงความซื่อสัตย์สุจริต เสียสละเพื่อประโยชน์ส่วนรวม
3) เพื่อรณรงค์ เผยแพร่ ประชาสัมพันธ์ ให้ประชาชน หน่วยงาน องค์กรในเขตองค์การบริหารส่วนตำบลหนองหอยมีค่านิยม ยกย่อง เชิดชู และเห็นคุณค่าของการประพฤติปฏิบัติตนตามหลักคุณธรรมและจริยธรรม
**4. กลุ่มเป้าหมาย**
1) ประชาชน หน่วยงาน องค์กรทั้งภาครัฐและภาคเอกชนในเขตพื้นที่องค์การบริหารส่วนตำบลหนองหอย 30 คน
2) ผู้ทำคุณประโยชน์ และมีส่วนร่วมในกิจกรรมขององค์การบริหารส่วนตำบลหนองหอย 30 คน
**5. วิธีดำเนินการ**
1) จัดประชุมชี้แจงแนวทางการดำเนินกิจกรรมเพื่อกำหนดหลักเกณฑ์การพิจารณาในการคัดเลือกบุคคล หน่วยงาน องค์กรดีเด่น
2) คัดเลือกและประกาศยกย่องบุคคล หน่วยงาน องค์กรทำความดี เพื่อให้เป็นแบบอย่าง
3) จัดกิจกรรมยกย่องเชิดชูเกียรติ และมอบใบประกาศแก่บุคคล หน่วยงาน องค์กรดีเด่นที่ผ่านการคัดเลือกและได้คะแนนสูงสุด
4) รายงานผลการดำเนินการ
**6. ระยะเวลาดำเนินการ**
ไตรมาส 3
**7. งบประมาณดำเนินการ**
ไม่ใช้งบประมาณ
**8. ผู้รับผิดชอบโครงการ**
องค์การบริหารส่วนตำบลหนองหอย
**9. ผลผลิต/ผลลัพธ์**

**ผลผลิต**
จำนวนบุคคล หน่วยงาน องค์กรดีเด่น ผู้ทำคุณประโยชน์หรือเข้าร่วมในกิจกรรมขององค์การบริหารส่วนตำบลหนองหอย ได้รับการยกย่องเชิดชูเกียรติ
**ผลลัพธ์**
ประชาชน หน่วยงาน องค์กรในเขตองค์การบริหารส่วนตำบลหนองหอย มีค่านิยม ยกย่อง เชิดชู และเห็นคุณค่าของการประพฤติปฏิบัติตนเพื่อส่วนรวมและมีคุณธรรมและจริยธรรม

**1. ชื่อโครงการ : มาตรการ "ส่งเสริมการปฏิบัติงานตามประมวลจริยธรรมขององค์การบริหารส่วนตำบลหนองหอย"**

**2. หลักการและเหตุผล/ที่มาของโครงการ**

ตามที่องค์การบริหารส่วนตำบลหนองหอยได้ประกาศใช้ประมวลจริยธรรมขององค์การบริหารส่วนตำบลหนองหอย โดยกำหนดกลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าว ให้ถือว่าเป็นการกระทำผิดทางวินัย ซึ่งมีการกำหนดขั้นตอนการลงโทษตามความร้ายแรงแห่งการกระทำ นอกจากนี้ สำนักงาน ก.พ. ได้กำหนดแนวทางการดำเนินการตามประมวลจริยธรรมข้าราชการพลเรือนกรณีการเรี่ยไร และกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกำหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตำแหน่งหน้าที่และไม่กระทำการอันเป็นการขัดกันระหว่างประโยชน์ส่วนตนและประโยชน์ส่วนรวม ตามนัยหนังสือสำนักงาน ก.พ. ที่ นร 1013.7/ว 11 ลงวันที่ 25 ธันวาคม 2557 ซึ่งองค์กรปกครองส่วนท้องถิ่นควรนำแนวทางการดำเนินการดังกล่าวมาปรับใช้เป็นแนวทางในการถือปฏิบัติโดยอนุโลม
ดังนั้น เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน องค์การบริหารส่วนตำบลหนองหอยจึงได้จัดทำมาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบลหนองหอย” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับนำไปใช้ในการปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน
**3. วัตถุประสงค์**
1) เพื่อเป็นเครื่องมือกำกับความประพฤติของข้าราชการให้มีความโปร่งใส มีมาตรฐานในการปฏิบัติงานที่ชัดเจนและเป็นสากล
2) เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กร ระดับบุคคลและเป็นเครื่องมือการตรวจสอบการทำงานด้านต่างๆ ขององค์การบริหารส่วนตำบลหนองหอย เพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล
3) เพื่อทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย
4) เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจในขอบเขต สร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชาต่อประชาชนและต่อสังคม ตามลำดับ
5) เพื่อป้องกันการแสวงหาประโยชน์โดยมิชอบและความขัดแย้งทางผลประโยชน์ที่อาจเกิดขึ้น รวมทั้งเสริมสร้างความโปร่งใสในการปฏิบัติงาน
**4. กลุ่มเป้าหมาย**
คณะผู้บริหาร สมาชิกสภา พนักงาน อปท. ลูกจ้างประจำ และพนักงานจ้างทั่วไป 55 คน
**5. วิธีดำเนินการ**
1) จัดทำมาตรการและขออนุมัติดำเนินการต่อผู้มีอำนาจ
2) กำหนดแนวทาง รูปแบบ และช่องทางในการเผยแพร่ประมวลจริยธรรมสำหรับบุคคลในองค์กรและสาธารณชน
3) ประสานงานบุคคลและหน่วยงานที่เกี่ยวข้องเพื่อดำเนินการตามแนวทางและรูปแบบที่กำหนด
4) ดำเนินการเผยแพร่ประมวลจริยธรรมเพื่อใช้เป็นค่านิยมสำหรับองค์กร ข้าราชการทุกคนพึงยึดถือเป็นแนวทางปฏิบัติควบคู่ไปกับระเบียบและกฎข้อบังคับอื่นๆ ตามแนวทางและรูปแบบที่กำหนด
5) ดำเนินการเผยแพร่ ประชาสัมพันธ์เกี่ยวกับประมวลจริยธรรม เปิดเผยเป็นการทั่วไปแก่สาธารณชนให้มีส่วนร่วมรับรู้และร่วมติดตามตรวจสอบ (ตามประกาศคณะกรรมการข้อมูลข่าวสารของราชการ เรื่อง กำหนดให้ข้อมูลข่าวสารตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐเป็นข้อมูลข่าวสารที่ต้องจัดไว้ให้ประชาชนตรวจดูได้ตามมาตรา 9 วรรคหนึ่ง (8) แห่งพระราชบัญญัติข้อมูลข่าวสารของราชการ พ.ศ. 2540 ตามแนวทางและรูปแบบที่กำหนด)
6) ประเมินและติดตามผลการดำเนินการ
7) รายงานผลการดำเนินการ
**6. ระยะเวลาดำเนินการ**
ไตรมาส 3
**7. งบประมาณดำเนินการ**
ไม่ใช้งบประมาณ
**8. ผู้รับผิดชอบโครงการ**
องค์การบริหารส่วนตำบลหนองหอย
**9. ผลผลิต/ผลลัพธ์**
**ผลผลิต**
1) มีการเผยแพร่ประมวลจริยธรรม อย่างน้อย 3 ช่องทาง
2) คณะผู้บริหาร สมาชิกสภา พนักงาน อปท. ลูกจ้างประจำ และพนักงานจ้างทั่วไป มีความรู้ความเข้าใจแนวทางการปฏิบัติตัวตามประมวลจริยธรรม ไม่น้อยกว่าร้อยละ 80 (สำรวจโดยใช้แบบประเมินผล)
**ผลลัพธ์**
คณะผู้บริหาร สมาชิกสภา พนักงาน อปท. ลูกจ้างประจำ พนักงานปฏิบัติงานขององค์การบริหารส่วนตำบลหนองหอยปฏิบัติตามประมวลจริยธรรมขององค์การบริหารส่วนตำบลหนองหอย (สำรวจโดยใช้แบบประเมินติดตามผล)

**1. ชื่อโครงการ : มาตรการการสร้างความโปร่งใสในการบริหารงานบุคคล**

**2. หลักการและเหตุผล/ที่มาของโครงการ**

พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 ได้กำหนดอำนาจและหน้าที่ในการจัดระบบบริการสาธารณะขององค์กรปกครองส่วนท้องถิ่น โดยให้มีอำนาจและหน้าที่จัดระบบบริการสาธารณะเพื่อประโยชน์ของประชาชนในท้องถิ่น บริหารกิจการในเขตองค์กรปกครองส่วนท้องถิ่น และภายใต้โครงสร้างการบริหารงานขององค์กรปกครองส่วนท้องถิ่น มุ่งหวังให้เกิดความคล่องตัวในการปฏิบัติราชการ ประชาชนสามารถเข้ามามีส่วนร่วมและตรวจสอบการบริหารงานขององค์กรปกครองส่วนท้องถิ่นได้มากขึ้น โดยองค์กรปกครองส่วนท้องถิ่นต้องนำหลักการบริหารจัดการที่ดีหรือธรรมาภิบาลมาใช้ในการบริหารงาน และการเปิดเผยข้อมูลข่าวสาร ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2556 มาตรา 6 ที่กำหนดให้การบริหารกิจการบ้านเมืองที่ดีนั้น ต้องก่อให้เกิดประโยชน์สุขของประชาชน เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ
การขับเคลื่อนการพัฒนางานขององค์กรปกครองส่วนท้องถิ่นให้มีศักยภาพ โดยมุ่งผลสัมฤทธิ์ของงานให้เกิดประโยชน์ต่อองค์กร และประชาชน การพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงาน ซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ ด้านการพัฒนาระบบบริหารให้มีประสิทธิภาพ เป็นธรรม เพื่อนำไปสู่การสร้างมาตรฐานความโปร่งใส และการให้บริการที่เป็นธรรม ตรวจสอบได้อย่างแท้จริงต่อไป
ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรม จริยธรรมในการทำงาน มีความโปร่งใส และตรวจสอบการทำงานได้ องค์การบริหารส่วนตำบลหนองหอยจึงได้จัดให้มีมาตรการสร้างความโปร่งใสในการบริหารงานบุคคลขึ้น
**3. วัตถุประสงค์**
1) เพื่อกำหนดมาตรการด้านความโปร่งใสในการบริหารบุคคลขององค์การบริหารส่วนตำบลหนองหอย
2) เพื่อให้การปฏิบัติงานบุคลากรมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้
3) เพื่อเป็นการป้องกันการทุจริตในการแสวงหาประโยชน์จากการปฏิบัติงานด้านบริหารงานบุคคล
4) เพื่อปรับปรุงกลไกการปฏิบัติราชการด้านบริหารงานบุคคลของเทศบาลให้มีประสิทธิภาพได้คนดี คนเก่งเข้ามาทำงาน
**4. กลุ่มเป้าหมาย**
องค์การบริหารส่วนตำบลหนองหอย 59 คน
**5. วิธีดำเนินการ**
1) ผู้บริหารกำหนดนโยบายแนวทางการบริหารงานบุคคลที่มีความโปร่งใส มีคุณธรรม ตามกฎหมาย กฎระเบียบ
2) จัดประชุมหน่วยงานชี้แจงบทบาทอำนาจและหน้าที่ที่ต้องปฏิบัติ
3) จัดตั้งคณะทำงานเสริมสร้างความโปร่งใสในการบริหารงานบุคคล
4) จัดเวทีแลกเปลี่ยนความเห็นของบุคลากรภายในด้านการบริหารงานของผู้บริหารและรวบรวมความเห็นเสนอต่อผู้บริหาร
5) คณะทำงานพิจารณากำหนดมาตรการในการสร้างความโปร่งใสในการบริหารงานบุคคล เช่น - มาตรการป้องกันแนวทางการได้รับการร้องขอ/สั่งการด้วยวาจาของผู้บังคับบัญชาให้ทำงานส่วนตัวที่มิใช่งานราชการ - มาตรการนำผลการประเมินความพึงพอใจของประชาชนในการให้บริการมาใช้ในการเลื่อนขั้น เลื่อนเงินเดือน ของบุคลากร - มาตรการการนำผลการประเมินคุณธรรมและความโปร่งใสขององค์กร (ITA) มาใช้ในการเลื่อนขั้น เลื่อนเงินเดือน ของบุคลากร - มาตรการป้องกันการทุจริตการคัดเลือกบุคคลเพื่อบรรจุเข้ารับราชการ และแต่งตั้งให้เป็นพนักงาน - มาตรการเสริมสร้างความโปร่งใสในการพัฒนาบุคลากรขององค์กร เป็นต้น
6) ประกาศเผยแพร่มาตรการการบริหารงานบุคคล
7) ดำเนินการตามมาตรการ
8) รายงานผลการดำเนินการ
**6. ระยะเวลาดำเนินการ**
ไตรมาส 1
**7. งบประมาณดำเนินการ**
ไม่ใช้งบประมาณ
**8. ผู้รับผิดชอบโครงการ**
องค์การบริหารส่วนตำบลหนองหอย
**9. ผลผลิต/ผลลัพธ์**
**ผลผลิต**
มีมาตรการดำเนินงานด้านบริหารงานบุคคลของหน่วยงาน จำนวน 1 มาตรการ
**ผลลัพธ์**
1) ข้อร้องเรียนในการดำเนินการด้านบริหารงานบุคคลขององค์การบริหารส่วนตำบลหนองหอยลดลง

**1. ชื่อโครงการ : มาตรการ "จัดทำข้อตกลงการปฏิบัติราชการตามหลักธรรมาภิบาล"**

**2. หลักการและเหตุผล/ที่มาของโครงการ**

การประเมินคุณธรรมและความโปร่งใสในการดำเนินงานของหน่วยงานภาครัฐได้กำหนดดัชนีในการประเมินที่คำนึงถึงหลักธรรมาภิบาล จรรยาบรรณสากล และวัฒนธรรมของประเทศไทยเป็นหลักรวมถึงข้อเท็จจริงของการทุจริตที่เกิดขึ้นภายในหน่วยงานของภาครัฐ สาเหตุส่วนมากเกิดจากการดำเนินงานของระดับบุคคล หรือเกิดจากปัจจัยทางวัฒนธรรมขององค์กร หรือเกิดจากลักษณะงานและการรับสิ่งของต่างๆ ที่เอื้อให้เกิดการทุจริต ดังนั้น วิธีการบริหารจัดการภายในองค์กรที่นำไปสู่การปรับเปลี่ยนพฤติกรรม ค่านิยมและวัฒนธรรมขององค์กรให้กลายเป็นสิ่งที่ยอมรับได้ของผู้บริหารและเจ้าหน้าที่ภายในองค์กร โดยการสร้างความตระหนักถึงความรับผิดชอบและการมีส่วนร่วมในการต่อต้านการทุจริตภายในองค์กรของผู้บริหารและเจ้าหน้าที่ถึงแม้จะเป็นสิ่งที่ยากต่อการดำเนินงานก็ตาม แต่เป็นสิ่งสำคัญที่หน่วยงานต้องสร้างให้เกิดการเปลี่ยนแปลงเพื่อนำไปสู่องค์กรที่มีคุณธรรมและความโปร่งใสในการดำเนินงาน ตลอดจนเป็นการสร้างแนวร่วมในการต่อต้านการทุจริตอันจะส่งผลต่อสังคม ชุมชน และประเทศเกิดความตระหนักถึงภัยจากากรทุจริตและปฏิเสธการทุจริตในทุกรูปแบบ
ดังนั้น องค์การบริหารส่วนตำบลหนองหอยจึงได้จัดทำมาตรการ “จัดทำข้อตกลงการปฏิบัติราชการตามหลักธรรมาภิบาล” ที่กำหนดดัชนีในการประเมินการปฏิบัติราชการด้วยความซื่อสัตย์ สุจริต ตามหลักธรรมาภิบาล เพื่อเป็นการพัฒนาวิธีการดำเนินงานภายในองค์กรที่จะนำไปสู่การยกระดับคุณธรรมและความโปร่งใสในการดำเนินงานให้สูงขึ้น
**3. วัตถุประสงค์**
1) เพื่อให้บุคลากรปฏิบัติราชการตามหลักธรรมาภิบาล
2) เพื่อเสริมสร้างวัฒนธรรมองค์กรที่มีความโปร่งใส มีคุณธรรม
**4. กลุ่มเป้าหมาย**
บุคลากรในองค์การบริหารส่วนตำบลหนองหอย 59 คน
**5. วิธีดำเนินการ**
1) จัดทำมาตรการ “จัดทำข้อตกลงการปฏิบัติราชการตามหลักธรรมาภิบาล”
2) จัดทำประกาศและแนวทางการดำเนินการตามมาตรการจัดทำข้อตกลงการปฏิบัติราชการตามหลักธรรมาภิบาล
3) ทุกส่วนราชการจัดทำข้อตกลงในการปฏิบัติราชการระหว่างส่วนราชการกับผู้บริหารท้องถิ่นที่มีดัชนีในการประเมินการปฏิบัติราชการตามหลักธรรมาภิบาล เช่น - ปฏิบัติหน้าที่อย่างเป็นธรรมไม่เลือกปฏิบัติ - ไม่ให้มีการเรียกรับผลประโยชน์ส่วนตัว เพื่อแลกเปลี่ยนกับการให้บริการตามอำนาจหน้าที่ - ไม่ให้เจ้าหน้าที่ให้บริการเอื้อประโยชน์หรือเลือกปฏิบัติต่อผู้ใช้บริการเนื่องจากความสัมพันธ์ส่วนตัว เป็นต้น โดยกำหนดจัดทำเป็นข้อตกลงรายบุคคลระหว่างผู้บังคับบัญชากับผู้ใต้บังคับบัญชา ได้แก่ - ผู้บริหารหน่วยงานกับผู้อำนวยการสำนัก/กอง - ผู้อำนวยการสำนัก/กอง กับ ผู้อำนวยการกลุ่ม/หัวหน้าส่วนงาน - ผู้อำนวยการกลุ่ม/หัวหน้าส่วนงาน กับ เจ้าหน้าที่ผู้ปฏิบัติงานใต้บังคับบัญชา
4) รวบรวมข้อตกลงการปฏิบัติราชการของทุกส่วนราชการเสนอผู้บริหารเพื่อขอความเห็นชอบและอนุมัติ
5) ชี้แจงให้ทุกส่วนราชการถือปฏิบัติ
6) ประเมินผลการปฏิบัติงานตามข้อตกลง
7) รายงานผลการดำเนินการ
**6. ระยะเวลาดำเนินการ**
ไตรมาส 1

**7. งบประมาณดำเนินการ**
ไม่ใช้งบประมาณ
**8. ผู้รับผิดชอบโครงการ**
องค์การบริหารส่วนตำบลหนองหอย
**9. ผลผลิต/ผลลัพธ์**
**ผลผลิต**
มีการจัดทำข้อตกลงการปฏิบัติราชการตามหลักธรรมาภิบาลในระดับบุคคล
**ผลลัพธ์**
จำนวนข้อร้องเรียนเกี่ยวกับการทุจริต/การปฏิบัติงานของหน่วยงานลดลง

**1. ชื่อโครงการ : มาตรการ NO Gift Policy**

**2. หลักการและเหตุผล/ที่มาของโครงการ**

แผนแม่บทภายใต้ยุทธศาสตร์ชาติ (พ.ศ. 2561 – 2580) ประเด็นที่ (21) การต่อต้านการทุจริตและประพฤติมิชอบ ได้กำหนดแผนป้องกันการทุจริตและประพฤติมิชอบ โดยกำหนดให้การพัฒนาค่านิยมของนักการเมืองให้มีเจตนารมณ์ที่แน่วแน่ในการทำตนเป็นแบบอย่างที่ดี มีคุณธรรม จริยธรรม ความซื่อสัตย์สุจริต เห็นแก่ประโยชน์ส่วนรวม เป็นแนวทางหนึ่งในการพัฒนาเพื่อนำไปสู่เป้าหมาย “ประเทศไทยปลอดการทุจริตและประพฤติมิชอบ”
อีกทั้งแผนการปฏิรูปประเทศ ด้านการป้องกันและปราบปรามการทุจริตและประพฤติมิชอบ ประเด็นปฏิรูปด้านการป้องปราม ได้กำหนดกลยุทธ์ให้หัวหน้าส่วนราชการ หัวหน้าหน่วยงานของรัฐ หรือผู้บังคับบัญชา มีมาตรการเสริมสร้างวัฒนธรรมองค์กรในการป้องกันและปราบปรามการทุจริตและประพฤติมิชอบ และเป็นตัวอย่างในการบริหารงานด้วยความซื่อตรงและรับผิดชอบ กรณีปล่อยปละละเลยไม่ดำเนินการให้ถือเป็นความผิดวินัยหรือความผิดทางอาญา
องค์การบริหารส่วนตำบลหนองหอยเล็งเห็นถึงความสำคัญในการป้องกันและปราบปรามการทุจริตในระดับท้องถิ่นเอง มีความมุ่งมั่นที่จะบริหารราชการให้เกิดประโยชน์สุขแก่ประชาชนในท้องถิ่น มีการบริหารให้เป็นไปตามหลักการบริหารกิจการบ้านเมืองที่ดี ให้ความสำคัญกับการต่อต้านการทุจริตและการมีส่วนร่วมของประชาชน ผู้บริหารได้ให้ความสำคัญกับการบริหารงานเพื่อป้องกันการทุจริตเป็นอย่างยิ่ง จึงได้เสริมสร้างวัฒนธรรมองค์กรในการป้องกันการทุจริตโดยการจัดทำมาตรการ NO Gift Policy ขึ้น เพื่อหลีกเลี่ยงการกระทำอันอาจมีผลต่อดุลพินิจ หรือการตัดสินใจในการปฏิบัติหน้าที่ซึ่งนำไปสู่ การเลือกปฏิบัติ หรือก่อให้เกิดผลประโยชน์ทับซ้อน
**3. วัตถุประสงค์**
1) เพื่อเสริมสร้างวัฒนธรรมในการป้องกันการทุจริตขององค์การบริหารส่วนตำบลหนองหอย
2) เพื่อแสดงเจตจำนงสุจริตของผู้บริหารท้องถิ่น สมาชิกสภาท้องถิ่น และบุคลากรขององค์การบริหารส่วนตำบลหนองหอยมีวัฒนธรรมองค์กร NO Gift Policy
**4. กลุ่มเป้าหมาย**
ผู้บริหารท้องถิ่น สมาชิกสภาท้องถิ่น และบุคลากรขององค์การบริหารส่วนตำบลหนองหอย 74 คน
**5. วิธีดำเนินการ**
1) ผู้บริหารและบุคลากรจัดประชุมเพื่อร่วมกันจัดทำมาตรการ “NO Gift Policy ไม่รับ – ไม่ให้”
2) จัดทำประกาศใช้ NO Gift Policy พร้อมแนวทางการดำเนินการตามมาตรการ NO Gift Policy
3) ผู้บริหารประกาศใช้ NO Gift Policy
4) เผยแพร่ประกาศใช้ NO Gift Policy ให้แก่บุคคลภายในองค์กรและสาธารณชนให้รับทราบโดยทั่วกัน
5) ประเมินผลและติดตามผลการใช้มาตรการ NO Gift Policy
6) รายงานผลการดำเนินการ
**6. ระยะเวลาดำเนินการ**
ไตรมาส 2
**7. งบประมาณดำเนินการ**
ไม่ใช้งบประมาณ
**8. ผู้รับผิดชอบโครงการ**
องค์การบริหารส่วนตำบลหนองหอย

**9. ผลผลิต/ผลลัพธ์**
**ผลผลิต**
1) มีประกาศใช้ NO Gift Policy จำนวน 1 ฉบับ
2) ผู้บริหารท้องถิ่น สมาชิกสภาท้องถิ่น และบุคลากรขององค์การบริหารส่วนตำบลหนองหอยดำเนินการตามแนวทาง NO Gift Policy จำนวนร้อยละ 100 (สำรวจโดยใช้แบบประเมิน/แบบสำรวจ)
**ผลลัพธ์**
ผู้บริหารท้องถิ่น สมาชิกสภาท้องถิ่น และบุคลากรขององค์กรปกครองส่วนท้องถิ่น ไม่มีเรื่องร้องเรียนเรื่องสินบน

**1. ชื่อโครงการ : มาตรการออกคำสั่งมอบหมายขององค์การบริหารส่วนตำบลหนองหอย**

**2. หลักการและเหตุผล/ที่มาของโครงการ**

องค์กรปกครองส่วนท้องถิ่นเป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจหน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ของเองค์กรปกครองส่วนท้องถิ่น ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 และหน้าที่ตามกฎหมายอื่นที่กำหนดให้องค์กรปกครองส่วนท้องถิ่นมีหน้าที่ต้องทำอีกมากมายในการให้บริการสาธารณะแก่ประชาชน ทั้งนี้ ผู้มารับบริการขององค์กรปกครองส่วนท้องถิ่นนั้น มักจะประสบปัญหาด้านการอำนวยความสะดวกในการติดต่อราชการเนื่องจากภารกิจมีมากมาย ไปรวมอยู่กับฝ่ายผู้บริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงาน ระดับสำนัก กอง และฝ่ายต่าง ๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริตประพฤติมิชอบในการปฏิบัติราชการของเจ้าหน้าที่ ส่งผลให้ระบบการให้บริการภาครัฐเสื่อมประสิทธิภาพ
เพื่อให้เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542 ได้กำหนดอำนาจและหน้าที่ในการจัดระบบบริการสาธารณะขององค์กรปกครองส่วนท้องถิ่น โดยให้มีอำนาจและหน้าที่จัดระบบบริการสาธารณะเพื่อประโยชน์ของประชาชนในท้องถิ่น บริหารกิจการในเขตองค์กรปกครองส่วนท้องถิ่น และภายใต้โครงสร้างการบริหารงานขององค์กรปกครองส่วนท้องถิ่น มุ่งหวังให้เกิดความคล่องตัวในการปฏิบัติราชการ ประชาชนสามารถเข้ามามีส่วนร่วมและตรวจสอบการบริหารงานขององค์กรปกครองส่วนท้องถิ่นได้มากขึ้น โดยองค์กรปกครองส่วนท้องถิ่นต้องนำหลักการบริหารจัดการที่ดีหรือธรรมาภิบาลมาใช้ในการบริหารงาน ต้องเป็นไปเพื่อประโยชน์สุขของประชาชน
ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการออกคำสั่งมอบหมายขององค์การบริหารส่วนตำบลหนองหอย
**3. วัตถุประสงค์**
1) เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรมตอบสนองความต้องการของประชาชน
2) เพื่อให้ประชาชนมีความพึงพอใจในการบริการจากหน่วยงาน
3) เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ
4) เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบในตำแหน่งหน้าที่ราชการ
**4. กลุ่มเป้าหมาย**
องค์การบริหารส่วนตำบลหนองหอย 10 คน
**5. วิธีดำเนินการ**
1) จัดทำคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือสั่งการ เช่น คำสั่งมอบหมายงานของนายกเทศมนตรี ปลัดเทศบาล และหัวหน้าส่วนราชการ จำนวน 4 ฉบับ นายกเทศมนตรีมอบหมายให้รองนายกเทศมนตรี นายกเทศมนตรีมอบหมายให้ปลัดเทศบาล รองปลัดเทศบาล และหัวหน้าส่วนราชการ ปลัดเทศบาลมอบหมายให้รองปลัดเทศบาล ปลัดเทศบาลมอบหมายให้หัวหน้าส่วนราชการ เป็นต้น
2) จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและถือปฏิบัติ
3) จัดทำประกาศ ประชาสัมพันธ์ให้ประชาชนทราบ
4) ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน
**6. ระยะเวลาดำเนินการ**
ไตรมาส 1
**7. งบประมาณดำเนินการ**
ไม่ใช้งบประมาณ
**8. ผู้รับผิดชอบโครงการ**
องค์การบริหารส่วนตำบลหนองหอย
**9. ผลผลิต/ผลลัพธ์**
**ผลผลิต**
มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ
**ผลลัพธ์**
1) ประชาชนผู้รับบริการขององค์การบริหารส่วนตำบลหนองหอย มีความพึงพอใจต่อคุณภาพการให้บริการขององค์กรปกครองส่วนท้องถิ่นไม่น้อยกว่า ร้อยละ 80
2) จำนวนข้อร้องเรียนการให้บริการ/จำนวนเรื่องร้องเรียนทุจริต ลดลง

**1. ชื่อโครงการ : มาตรการป้องกันผลประโยชน์ทับซ้อนขององค์การบริหารส่วนตำบลหนองหอย**

**2. หลักการและเหตุผล/ที่มาของโครงการ**

ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี กำหนดให้มีการบริหารราชการอย่างมีประสิทธิภาพและเกิดความคุ้มค่าในเชิงภารกิจของรัฐ และเกิดประโยชน์สูงสุดกับประชาชนรวมทั้ง พระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ. 2561 ได้กำหนดการดำเนินการเพื่อป้องกันมิให้เกิดการขัดกันระหว่างประโยชน์ส่วนบุคคลกับประโยชน์ส่วนรวม
ทั้งนี้ องค์การบริหารส่วนตำบลหนองหอย ให้ความสำคัญกับการดำเนินการเพื่อป้องกันมิให้เกิดการดำเนินการที่ขัดกันระหว่างประโยชน์ส่วนบุคคลกับประโยชน์ส่วนรวม จึงได้จัดทำ “มาตรการป้องกันผลประโยชน์ทับซ้อนขององค์การบริหารส่วนตำบลหนองหอย”
**3. วัตถุประสงค์**
1) เพื่อให้การปฏิบัติงานโปร่งใส สามารถตรวจสอบได้
2) เพื่อให้หน่วยงานมีระบบป้องกันผลประโยชน์ทับซ้อน
3) เพื่อป้องกันการใช้จ่ายเงิน เพื่อส่งเสริมธุรกิจของตนและพวกพ้อง
**4. กลุ่มเป้าหมาย**
เจ้าหน้าที่ผู้ปฏิบัติงานด้านพัสดุ 2 คน
**5. วิธีดำเนินการ**
1) จัดทำมาตรการป้องกันผลประโยชน์ทับซ้อนขององค์การบริหารส่วนตำบลหนองหอย
2) จัดทำประกาศและแนวทางการดำเนินการตามมาตรการป้องกันผลประโยชน์ทับซ้อนขององค์การบริหารส่วนตำบลหนองหอย และเผยแพร่ให้สาธารณชนได้ทราบทั่วกัน
3) จัดทำคู่มือการปฏิบัติงานในการตรวจสอบบุคลากรในหน่วยงานถึงความเกี่ยวข้องกับผู้เสนองานในการจัดหาพัสดุ และเผยแพร่ให้สาธารณชนได้ทราบทั่วกัน
4) ปรับปรุงขั้นตอนการจัดหาพัสดุ โดยมีการตรวจสอบบุคลากรในหน่วยงานถึงความเกี่ยวข้องกับผู้เสนองานในการจัดหาพัสดุ เพื่อป้องกันผลประโยชน์ทับซ้อน
5) ดำเนินการตามมาตรการป้องกันผลประโยชน์ทับซ้อนของหน่วยงาน
6) รายงานผลการดำเนินการและเผยแพร่รายงานผลแก่สาธารณชน
**6. ระยะเวลาดำเนินการ**
ไตรมาส 1
**7. งบประมาณดำเนินการ**
ไม่ใช้งบประมาณ
**8. ผู้รับผิดชอบโครงการ**
องค์การบริหารส่วนตำบลหนองหอย
**9. ผลผลิต/ผลลัพธ์**
**ผลผลิต**
มีประกาศใช้มาตรการป้องกันผลประโยชน์ทับซ้อน จำนวน 1 ฉบับ
**ผลลัพธ์**
จำนวนข้อร้องเรียนเกี่ยวกับการจัดซื้อจัดจ้าง ลดลง

**1. ชื่อโครงการ : โครงการจัดทำคู่มือสำหรับประชาชนผ่านสื่ออิเล็กทรอนิกส์**

**2. หลักการและเหตุผล/ที่มาของโครงการ**

ปัจจุบันหน่วยงานภาครัฐมีกฎหมายว่าด้วยการอนุญาตจำนวนมาก กำหนดให้การประกอบกิจการของ ประชาชนต้องผ่านการอนุญาต อนุมัติการออกใบอนุญาต การขึ้นทะเบียน และการแจ้ง ในการขออนุญาต ดำเนินการต่าง ๆ กับหน่วยงานของรัฐไม่ว่าแห่งเดียว หรือหลายแห่ง อีกทั้งกฎหมายบางฉบับไม่ได้กำหนด ระยะเวลา เอกสารและหลักฐานที่จำเป็น รวมถึงขั้นตอนในการพิจารณาไว้อย่างชัดเจน ทำให้เกิดความคลุมเครือ ไม่ชัดเจน อันเป็นการสร้างภาระแก่ประชาชนอย่างมากและเป็นอุปสรรคต่อการเพิ่มขีดความสามารถในการประกอบธุรกิจของประเทศในเวทีการค้าโลก ดังนั้น เพื่อให้มีกฎหมายกลางที่มีหลักเกณฑ์วิธีการ ขั้นตอน ระยะเวลา ค่าใช้จ่าย เอกสารหรือหลักฐานที่ใช้ประกอบคำขอ สถานที่ให้บริการ ค่าธรรมเนียม อีกทั้งเป็นการลดต้นทุนของประชาชน และเพิ่มประสิทธิภาพ ในการให้บริการของภาครัฐ ให้เกิดความโปร่งใสในการปฏิบัติราชการ ลดการใช้ดุลยพินิจของเจ้าหน้าที่ เปิดเผยขั้นตอน ระยะเวลาให้ประชาชนทราบที่ชัดเจน จึงจำเป็นต้องจัดทำคู่มือสำหรับประชาชนผ่านระบบสารสนเทศ ตามพระราชบัญญัติอำนวยความสะดวกในการพิจารณาอนุญาตของทางราชการ พ.ศ. 2558 ที่กำหนดให้การกระทำใดจะต้องได้รับอนุญาต ผู้อนุญาตจะต้องจัดทำ “คู่มือสำหรับประชาชน เพื่ออำนวยความสะดวกให้แก่ประชาชนผู้มารับบริการโดยตรงหรือหน่วยงานภาคเอกชนที่มารับบริการจากหน่วยงานของรัฐ โดยสามารถสืบค้นได้จากเว็บไซต์ขององค์กรปกครองส่วนท้องถิ่น
**3. วัตถุประสงค์**
1) เพื่อให้มีคู่มือสำหรับประชาชนตาม พ.ร.บ.การอำนวยความสะดวกในการพิจารณาอนุญาตของทาง ราชการ พ.ศ. 2558 กำหนด
2) เพื่อเป็นการอำนวยความสะดวกในการติดต่อขอรับบริการของประชาชน โดยให้มีข้อมูลที่ชัดเจนเกี่ยวกับหลักเกณฑ์วิธีการ ขั้นตอน ระยะเวลา ค่าใช้จ่าย เอกสารหรือหลักฐานที่ใช้ประกอบคำขอ สถานที่ให้บริการ
3) เพื่อลดค่าใช้จ่ายในการมาติดต่อขอรับบริการของประชาชน
4) เพื่อยกระดับการพัฒนาการให้บริการ และสร้างความโปร่งใสในการปฏิบัติงานขององค์กรปกครองส่วนท้องถิ่น
**4. กลุ่มเป้าหมาย**
ประชาชนและผู้รับบริการขององค์การบริหารส่วนตำบลหนองหอย 100 คน
**5. วิธีดำเนินการ**
1) แต่งตั้งคณะทำงานในการจัดทำคู่มือสำหรับประชาชน
2) กำหนดกรอบเนื้อหาสาระในการจัดทำคู่มือสำหรับประชาชน
3) จัดทำคู่มือสำหรับประชาชนอย่างน้อยต้องประกอบด้วย หลักเกณฑ์ วิธีการ และเงื่อนไขในการยื่นคำขอ ขั้นตอน และระยะเวลาในการพิจารณา รายการเอกสารหรือหลักฐานที่ต้องใช้ เป็นต้น
4) ปิดประกาศคู่มือสำหรับประชาชน ณ จุดบริการ และเผยแพร่ประชาสัมพันธ์ผ่านสื่ออิเล็กทรอนิกส์
5) ติดตามประเมินผลการดำเนินงาน
**6. ระยะเวลาดำเนินการ**
ไตรมาส 1
**7. งบประมาณดำเนินการ**
ไม่ใช้งบประมาณ
**8. ผู้รับผิดชอบโครงการ**
องค์การบริหารส่วนตำบลหนองหอย
**9. ผลผลิต/ผลลัพธ์**
**ผลผลิต**
1) มีคู่มือสำหรับประชาชนตาม พ.ร.บ.การอำนวยความสะดวกในการพิจารณาอนุญาตของทางราชการ พ.ศ. 2558 กำหนด เผยแพร่ผ่านสื่ออิเล็กทรอนิกส์
**ผลลัพธ์**
1) ประชาชนผู้รับบริการขององค์กรปกครองส่วนท้องถิ่น มีความพึงพอใจต่อคุณภาพการให้บริการขององค์กรปกครองส่วนท้องถิ่นไม่น้อยกว่า ร้อยละ 80 (สำรวจโดยใช้แบบประเมินความพึงพอใจการให้บริการ)
2) จำนวนข้อร้องเรียนการให้บริการสาธารณะที่ไม่เป็นธรรม เลือกปฏิบัติ ลดลง

**1. ชื่อโครงการ : มาตรการปรับปรุงและพัฒนาศูนย์ข้อมูลข่าวสารเพื่อเผยแพร่ข้อมูลข่าวสารแก่ประชาชน**

**2. หลักการและเหตุผล/ที่มาของโครงการ**

พระราชบัญญัติข้อมูลข่าวสารของราชการ พ.ศ. 2540 บัญญัติให้รัฐต้องจัดการให้ประชาชนมีโอกาสกว้างขวางในการได้รับข้อมูลข่าวสารเกี่ยวกับการดำเนินการต่าง ๆ ของรัฐเป็นสิ่งจำเป็น เพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องกับความเป็นจริง และมีสิทธิได้รู้ข้อมูลข่าวสารของราชการ
ดังนั้น เพื่อให้การดำเนินการดังกล่าวเป็นไปตามที่กฎหมายกำหนด องค์การบริหารส่วนตำบลหนองหอย จึงได้มีศูนย์ข้อมูลข่าวสารเพื่อให้ประชาชนสามารถเข้าตรวจดูข้อมูลข่าวสาร รวมทั้งดำเนินการปรับปรุงข้อมูลข่าวสารให้ครบถ้วน และเป็นปัจจุบัน ผ่านช่องทางในสื่อต่างๆ ของหน่วยงาน
**3. วัตถุประสงค์**
1) เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและเป็นปัจจุบัน
2) เพื่อมีหน่วยประชาสัมพันธ์ข้อมูลข่าวสารของหน่วยงานสำหรับประชาชน
3) เพื่อจัดแสดงข้อมูลการดำเนินงานตามบทบาทภารกิจหน้าที่ต่อสาธารณชน
4) เพิ่มช่องทางให้ประชาชนได้มีส่วนร่วมในการตรวจสอบข้อมูลและการปฏิบัติงานของระบุชื่อ องค์กรปกครองส่วนท้องถิ่น
**4. กลุ่มเป้าหมาย**
ศูนย์ข้อมูลข่าวสารองค์การบริหารส่วนตำบลหนองหอย 14 คน
**5. วิธีดำเนินการ**
1) จัดตั้งคณะทำงานปรับปรุงและพัฒนาศูนย์ข้อมูลข่าวสารของหน่วยงาน เพื่อดำเนินการให้มีการเผยแพร่ข้อมูลข่าวสารตามกฎหมายว่าด้วยข้อมูลข่าวสารของทางราชการ
2) แต่งตั้งเจ้าหน้าที่ผู้รับผิดชอบศูนย์ข้อมูลข่าวสาร
3) จัดตั้งหน่วยประชาสัมพันธ์ ณ ที่ทำการองค์กรปกครองส่วนท้องถิ่น
4) จัดทำสื่อประชาสัมพันธ์เผยแพร่บทบาทและอำนาจหน้าที่ขององค์กรปกครองส่วนท้องถิ่น รวมทั้งมีการแสดงข้อมูลการดำเนินงานตามบทบาทภารกิจอย่างชัดเจน ถูกต้อง ครบถ้วน สมบูรณ์ และเป็นปัจจุบันทางเว็บไซต์ของหน่วยงานและสื่ออื่น ๆ
5) จัดทำข้อมูลแสดงการดำเนินงาน และผลการปฏิบัติงานขององค์การบริหารส่วนตำบลหนองหอยเพื่อเผยแพร่ต่อสาธารณชน ผ่านสื่อช่องทางต่างๆ ของหน่วยงานเป็นระยะ สม่ำเสมอ โดยให้ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง การจัดซื้อจัดจ้าง การใช้จ่ายงบประมาณ รายงานผลการปฏิบัติงาน ให้เป็นไปตามหลักเกณฑ์ วิธีการที่กฎหมาย ระเบียบ กฎ ข้อบังคับที่กำหนดแก่ประชาชนอย่างครบถ้วน ถูกต้องและไม่บิดเบือนข้อเท็จจริง
6) จัดให้มีช่องทางการสื่อสารเพื่ออำนวยความสะดวกให้แก่ประชาชนผู้รับบริการ ที่จะติดต่อสอบถามหรือขอข้อมูล หรือรับฟังคำติชม/แสดงความคิดเห็นเกี่ยวกับการดำเนินงาน/การให้บริการ เช่น - มีหมายเลขโทรศัพท์เฉพาะที่มีเจ้าหน้าที่ให้บริการข้อมูลตลอดระยะเวลาทำการ - แต่งตั้งเจ้าหน้าที่ผู้รับผิดชอบ เพื่ออำนวยความสะดวกให้แก่ประชาชนผู้รับบริการที่จะติดต่อสอบถาม/ขอข้อมูล/แสดงความคิดเห็น - มีช่องทางการสื่อสารในรูปแบบต่าง ๆ เช่น การจัดตั้งศูนย์บริการร่วม กล่อง/ตู้รับฟังความคิดเห็น การประชุมรับฟังความคิดเห็น สื่อสังคมออนไลน์ เว็บบอร์ด เป็นต้น
7) ปรับปรุงระบบการให้ข้อมูลการดำเนินงานของหน่วยงานผ่านหมายเลขโทรศัพท์เฉพาะ และ/หรือระบบ Call Center
8) จัดให้มีบริการอินเตอร์เน็ตสำหรับให้บริการประชาชนทั่วไป
9) จัดทำรายงานผลสถิติผู้มารับบริการ รวมทั้งข้อเสนอแนะในการใช้บริการ และสรุปผลเสนอผู้บริหาร
**6. ระยะเวลาดำเนินการ**
ไตรมาส 1
**7. งบประมาณดำเนินการ**
ไม่ใช้งบประมาณ
**8. ผู้รับผิดชอบโครงการ**
องค์การบริหารส่วนตำบลหนองหอย
**9. ผลผลิต/ผลลัพธ์**
**ผลผลิต**
1) มีจำนวนช่องทางการประชาสัมพันธ์ อย่างน้อย 5 ช่องทาง
2) มีการปรับปรุงและพัฒนาข้อมูลข่าวสารของศูนย์ข้อมูลข่าวสารองค์การบริหารส่วนตำบลหนองหอยให้มีข้อมูลที่ครบถ้วนถูกต้องเป็นปัจจุบัน
**ผลลัพธ์**
ประชาชนมีความพึงพอใจต่อการใช้บริการศูนย์ข้อมูลข่าวสารไม่ต่ำกว่าร้อยละ 80 (ใช้แบบสำรวจความพึงพอใจการใช้บริการศูนย์ข้อมูลข่าวสาร)

**1. ชื่อโครงการ : มาตรการส่งเสริมคุณธรรมและความโปร่งใสขององค์การบริหารส่วนตำบลหนองหอย**

**2. หลักการและเหตุผล/ที่มาของโครงการ**

องค์กรปกครองส่วนท้องถิ่นให้ความสำคัญในการดำเนินการเพื่อยกระดับคุณธรรมและความโปร่งใสของหน่วยงาน โดยการจัดทำ “มาตรการส่งเสริมคุณธรรมและความโปร่งใสขององค์การบริหารส่วนตำบลหนองหอย” เพื่อปรับปรุงพัฒนาด้านคุณธรรมและความโปร่งใสของหน่วยงาน ให้มีความพร้อมในการปฏิบัติงานตามภาระหน้าที่ด้วยความรับผิดชอบตามหลักมาตรฐาน โปร่งใส เท่าเทียมกัน และมีประสิทธิภาพ รวมทั้งเสริมสร้างวัฒนธรรมองค์กรด้านคุณธรรมและความโปร่งใสในหน่วยงาน
**3. วัตถุประสงค์**
เพื่อยกระดับคุณธรรมและความโปร่งใสขององค์การบริหารส่วนตำบลหนองหอย
**4. กลุ่มเป้าหมาย**
องค์การบริหารส่วนตำบลหนองหอย 55 คน
**5. วิธีดำเนินการ**
1) จัดตั้งคณะทำงานส่งเสริมคุณธรรมและความโปร่งใสของหน่วยงาน
2) ประชุมคณะทำงานฯ เพื่อดำเนินการ ดังนี้ 2.1) วิเคราะห์ผลการประเมินคุณธรรมและความโปร่งใสในการดำเนินงานของหน่วยงาน ภาครัฐ (ITA) 2.2) จัดทำมาตรการเพื่อขับเคลื่อนการส่งเสริมคุณธรรมและความโปร่งใสภายในองค์กรปกครองส่วนท้องถิ่นให้ดีขึ้น ซึ่งต้องสอดคล้องตามผลการวิเคราะห์การประเมินคุณธรรมและความโปร่งใส โดยต้องมีรายละเอียดต่างๆ เช่น การกำหนดผู้รับผิดชอบหรือผู้ที่เกี่ยวข้อง การกำหนดขั้นตอนหรือวิธีการปฏิบัติ การกำหนดแนวทางการกำกับติดตามให้นำไปสู่การปฏิบัติและการรายงานผล เป็นต้น
3) เผยแพร่ผลการวิเคราะห์และมาตรการเพื่อขับเคลื่อนคุณธรรมและความโปร่งใสบนเว็บไซต์ขององค์กรปกครองส่วนท้องถิ่น รวมถึงช่องทางอื่นๆ
4) ประชุมชี้แจงสร้างความรู้ความเข้าใจในการดำเนินการมาตรการเพื่อขับเคลื่อนคุณธรรมและความโปร่งใส
5) ปฏิบัติตามมาตรการ
6) ติดตาม ประเมินผลการปฏิบัติตามมาตรการ
7) รายงานผลการดำเนินการ
8) เผยแพร่รายงานผลการดำเนินงานให้สาธารณชนทราบผ่านช่องทางต่างๆ
**6. ระยะเวลาดำเนินการ**
ไตรมาส 1
**7. งบประมาณดำเนินการ**
ไม่ใช้งบประมาณ
**8. ผู้รับผิดชอบโครงการ**
องค์การบริหารส่วนตำบลหนองหอย
**9. ผลผลิต/ผลลัพธ์**
**ผลผลิต**
มีมาตรการเพื่อขับเคลื่อนคุณธรรมและความโปร่งใสขององค์การบริหารส่วนตำบลหนองหอย
**ผลลัพธ์**
องค์การบริหารส่วนตำบลหนองหอยมีผลการประเมิน ITA ผ่านเกณฑ์การประเมิน (85 คะแนนขึ้นไป)